Kes on kordki sattunud sõitma tipptunnil tuktukiga Kambodža pealinna Phnom Penhi liikluses, kus kogu mäng käib millimeetrite peale, aga avariisid enamasti ei juhtu, jääbki mõistatama, kuidas ometi nad seda küll teevad - seejuures endast välja minemata, vaikselt, rahulikult… Kui Eestis oleks päevagi sellist liiklust, oleksid kõik kindlustusfirmad hiljemalt samaks õhtuks pankrotis, juhtide keskmise sõrme luud sõrme üles-alla liigutamisest mõranenud ja kogu elanikkond kohustuslikule viharavile saadetud.